als_Latn dik_Latn sna_Latn
aSport- Vazhdon intensivisht merkatoja në këto ditë të fundit që kanë mbetur deri më 1 shtator që është edhe mbyllja. Në këto orë shumë po flitet për të ardhmen e Valdet Ramës dhe Jurgen Gjasulës që ende nuk kanë gjetur një skuadër, dhe po shfrytëzojnë këto ditë për të gjetur një akomodim të denjë për nivelin e tyre, por nuk duhet të harrohet as talenti shqiptaro-suedes Valmir Berisha.
Berisha, që merkaton e shkuar është transferuar te gjigandët italian të Romës, në këtë merkato verore është vendosur të huazohet për një sezon te skuadra madhe greke Panathinaikos. Duke parë që te Roma ekziston një konkurencë e madhe dhe mosha 18 vjeçare e Berishës nuk i jep shanse të mëdha aktivizimi, verdhekuqtë e kryeqytetit italian i kanë dhënë mundësi të aktivizohet më shumë këtë sezon duke e huazuar në Superligën greke.
Duhet të kujtojmë se Berisha është një opsion i madh për të ardhmen e kombëtares kuqezi, menjëherë pas transferimit të tij te Roma trajneri De Biazi nuk hezitoi të shkonte të takonte vetë Këpucën e Artë të Botërorit të fundit U-17, duke mbajtur të hapura shanset për tu veshur kuqezi në të ardhmen.
You must be logged in to post a comment Login
als_Latn als_Latn als_Latn eng_Latn